
	Targed 1
	Parhau i ddatblygu fy sgiliau gwybyddol a deallusol drwy gymharu a chyferbynnu amrywiaeth o safbwyntiau ymhellach a sylwi ar eu manteision a'u cyfyngiadau.
	Rwyf wedi dod o hyd i gwrthddadleuon ar gyfer rhai pwyntiau.
Defnyddio geirfa cymharu wrth gwerthuso.


	Targed 2
	Prawf-ddarllen fy ngwaith gan ddefnyddio rhaglen megis Cysill er mwyn dy helpu i gwtogi ar fan wallau sydd ynbresennol.
	Rwyf wedi prawf-ddarllen fy ngwaith mwy nag unwaith ac wedi rhoi fy ngwaith trwy Cysill.

	Targed 3
	Parhau i ddefnyddio mwy o ferfau cryno yn fy ngwaith, e.e. Honna, Noda, Disgrifia, Esbonia..
	Rwyf wedi defnyddio mwy o ferfau cryno yn fy ngwaith. 



Cylch 2 Astudiaeth Craidd: Pwy ydw i’n addysgu (ECAD5007-C)
Dewiswch ymyrraeth sydd yn cefnogi dysgu a datblygiad disgybl/grwp o ddisgyblion. Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos. 

Trafodaf yn yr asesiad yma ymyrraeth sydd yn cefnogi dysgu a datblygiad disgybl, ac yn adfyfyrio’n feirniadol ei botensial i sicrhau ei chynnydd a’r heriau posib all ymddangos. Ffocws fy aseiniad yw dysgu a datblygiad corfforol Macsen, sydd yn 7 oed ac ym mlwyddyn 3 (Gweler Atodiad 1 am Broffil Macsen). Dilynaf ganllawiau BERA (2018) gan ddefnyddio ffug enw i gadw’r disgybl yn anhysbys a sicrhau ei hawliau i breifatrwydd. Mae gan Macsen anhwylder dyspracsia sydd yn effeithio ar ei symudiadau a cydsymudiadau ac yn gallu achosi anawsterau wrth ddysgu sgiliau megis beicio (Daines, Barrett a Ripley, 2015).  
Bachgen creadigol yw Macsen sydd wrth ei fodd a chwarae rôl a drama. Datblyga hyn ei chreadigrwydd a dychymig, ond weithiau brwydra Macsen gael ei syniadau lawr ar bapur. Traffertha hyn Macsen weithiau, felly mae’n mynd i'r babell ymlacio gyda’r cynorthwyydd. Nid yw Macsen yn hyderus yn wersi ymarfer corff a chaiff anawsterau wrth redeg, hopian a dal/cicio peli. I ddisgybl â dyspracsia, mae gweithgareddau corfforol yn gyffredinol yn her (Farrell, 2006). Caiff Macsen anawsterau gwisgo a chau dillad yn dilyn gwersi ymarfer corff ac mae ganddo sgiliau echddygol bras gwan. Gwêl Macsen yn anodd rheoli pensil wrth gopïo gwybodaeth. Er hyn mae problemau llawysgrifen Macsen wedi gwella wrth ddefnyddio gafaelion ac mae’n dechrau ffurfio llythrennau’n well. Mae llawer o blant sydd â dyspracsia yn dal eu pensil yn lletchwith ac mae gafaelion pensil yn helpu i'w gywiro (Addy a Dixon, 2013).  
Bwriedir yn yr aseiniad ffocysu ar ddatblygiad corfforol Macsen am ei fod yn cael anawsterau wrth gydsymud, ac yn swil yn wersi ymarfer corff. Pwysleisia Addysg Cymru (2020) pwysigrwydd datblygu sgiliau corfforol ddysgwyr yn yr ysgol gynradd. Enw'r ymyrraeth a ddewisaf yw Smart Moves sydd yn rhaglen datblygu sgiliau echddygol a chaiff ei ddefnyddio mewn llawer o ysgolion lleol (Drew, 2018). Etholaf ddefnyddio’r rhaglen Smart Moves oherwydd mae’r rhaglen wedi’i anelu at blant sydd yn cael anawsterau gwneud symudiadau mawr gan y cyhyrau, cydsymudidau llaw a llygad a sgiliau echddygol bras. Argymhella Montessori (1967) bod defnyddio sgiliau echddygol sydd yn berthnasol i'r dasg dysgu, fel y dull addysgol mwyaf cynhwysfawr. Felly, creda bod yr ymyrraeth yma mynd i fod yn fuddiol iawn i Macsen yn ogystal â disgyblion eraill yr ysgol. 

Bwriedir trafod yn y rhan yma sut mae Macsen yn dysgu ac yn datblygu’n gorfforol wahanol oherwydd ei dyspracsia, a sut effaith caiff hyn ar ei dysgu. Byddaf yn cyffwrdd ar bwysigrwydd sgiliau corfforol o fewn addysg ac ar faes Iechyd a Lles yn ogystal ag edrych ar bwysigrwydd dilyniant mewn dysgu gan gysylltu â disgwyliadau’r cwricwlwm.
Term o'r Groeg am 'anhawster wrth wneud’ yw dyspracsia (Farrell, 2016). Mae’n anhwylder cyffredin sydd yn effeithio ar gydsymudiadau echddygol mewn plant ac oedolion a gall hefyd effeithio ar iaith (Sefydliad Dyspracsia, 2021). Tua un plentyn o bob ugain sydd yn dioddef o’r cyflwr hwn ac yn effeithio ar bedair gwaith cymaint o fechgyn na merched (Callander a Buttriss, 2010). Nid yw plant â dyspracsia fel Macsen yn derbyn yr un negeseuon ynglŷn â gwybodaeth synhwyraidd sy’n cyrraedd plant arall (Addy a Dixon, 2013). Esbonia Addy a Dixon (2013) pwysigrwydd ceisio deall y gwahanol systemau sydd yn ein galluogi ni i ymgymryd â gweithgareddau modur mân a gros. Caiff Macsen yr un cyhyrau a chyfleoedd symud â phlant eraill, yr hyn sy’n wahanol yw’r ffordd mae’r wybodaeth ychwanegol sy’n ofynnol i helpu ni datblygu symudiad mireinio manwl gywir, yn cael ei phrosesu (Addy a Dixon, 2013). Ychwanega Farrell (2006), i blentyn a dyspracsia fel Macsen, sydd yn cael anawsterau wrth gydsymud, bydd anawsterau gofodol yn gwneud hi’n anodd symud o gwmpas.
Datblygiad corfforol yw broses barhaus mae plentyn yn tyfu drwyddi ac yn aeddfedu o'r baban newydd-anedig tuag at yr oedolyn aeddfed (Whitehead, 2010). Mae symud yng nghanol bywydau plant ifanc ac yn agwedd bwysig ar bob agwedd eu datblygiad (Cleland a Gallahue, 1993). Awgryma Oesterreich (2018) bod gan blant 6–8 oed synnwyr da o gydbwysedd. Er i Macsen fod yn 7, mae ei synnwyr o gydbwysedd yn gwan oherwydd ei hanghenion, sy’n achosi iddo berfformio’n llai na’r disgwyl mewn gweithgareddau dyddiol ar gyfer ei oedran (NHS, 2019). Cyniga Oesterreich (2018), bod darparu cyfleoedd ar gyfer chwarae egnïol fel rhedeg, neidio rhaff a dawns yn helpu i blant ddatblygu'n gorfforol. 
Eglura Addy a Dixon (2013), er mwyn cyflawni'r dasg symlaf mai angen asesiad dilyniannol o'r amgylchedd cyn llunio strategaeth fodur i gyflawni'r canlyniad terfynol. Dywed er mwyn datblygu rheolaeth echddygol rhaid i un deall y nod yn gyntaf, llunio cynllun ac yna gweithredu'r cynllun i lwyddo (Addy a Dixon, 2013). Felly, i afael ar bêl, mae angen gwybodaeth am faint, pwysau a gwead y bêl a hefyd manylion, i ba raddau y mae'r corff i ffwrdd o'r bêl, a sut y mae'n rhaid i'r fraich ymestyn cyn y gellir dal y bêl (Addy a Dixon, 2013). Rhaid barni faint sy’n rhaid i'r corff bwyso ymlaen er mwyn galluogi gafael ar y bêl, gan gynnal sefydlogrwydd y corff yn erbyn disgyrchiant (Addy a Dixon, 2013). Wrth ystyried hyn, mae’r dasg yn un cymhleth ond yn un ymddangosiadol syml i ni. Fydd y gweithgaredd hwn yn anoddach i Macsen oherwydd ei dyspracsia (Addy a Dixon, 2013). Gŵyr Farrell (2006) bod gwneud gemau pêl yn heriol iawn i blant fel Macsen gan fod ganddo anawsterau wrth farnu pellter a chyflymder. Cyniga fy ymyrraeth gweithgaredd ‘Balloon Tennis’ (Gweler gweithgaredd yma yn Atodiad 2) a fydd o fudd i Macsen i ddatblygu ei chydsymud llygad a llaw (Drew, 2006).
Rhanna Estyn (2009) bod pob pennaeth yr ysgolion a ymwelwyd yn cydnabod pwysigrwydd addysg gorfforol i ddisgyblion ddatblygu. Cred y mwyafrif, helpa addysg gorfforol gwella hunan barch disgyblion yn ogystal â diwallu eu hanghenion datblygiad corfforol (Estyn, 2009) 
Yn Cwricwlwm i Gymru mae pump egwyddorion cynnydd sy’n ategu cynnydd ar draws y chwe maes dysgu (Addysg Cymru, 2020). Eglura Heritage (2008), bod dysgu, yn ôl ei natur yn cynnwys dilyniant. Pwysleisia bod angen i athrawon deall y llwybrau y mae disgwyl i ddysgwyr ddatblygu ar sail asesiadau (Heritage, 2008). Un o symbylyddion sylfaenol y fframwaith yw cefnogi dysgwyr i wneud cynnydd (Addysg Cymru, 2020). Cefnogi pob dysgwr i wneud cynnydd yw’r prif ddiben yng Nghwricwlwm i Gymru (Addysg Cymru, 2020). O hyn dehongla bod dilyniant yn bwysig mewn dysgu. Yn ôl Addysg Cymru (2020), wrth ddysgu, ni ddylid canolbwyntio ar y camau sy’n ymwneud ag un dasg benodol wrth nodi a chofnodi cynnydd. Dadleua y dylid edrych ar sut mae’r dysgu yn rhan o ddatblygiad holistaidd dysgwr (Addysg Cymru, 2020). Ychwanega Addysg Cymru (2020) y dylai addysgeg ar gyfer y camau cynnydd flaenoriaethu cyfleoedd ar gyfer symud corfforol. Mae’n bwysig cefnogi datblygiad corfforol plentyn am fod angen i ddysgwyr ddatblygu ystod o sgiliau gan gynnwys sgiliau corfforol (Addysg Cymru, 2020). Rhydd Whitehead (2019) bydd gwneud cynnydd mewn perthynas â holl briodoleddau corfforol yn hyrwyddo cyfranogiad hyderus mewn amrywiaeth o weithgareddau a datblygu hunanhyder oherwydd ein natur gyfannol. Yn ysgolion lle gwêl Estyn (2009) arfer orau gwersi addysg gorfforol ar gyfer disgyblion ag Anghenion Addysg Arbennig (AAA), pwysleisia’r ysgolion ar yr hyn mae disgyblion yn gallu ei wneud ac nid ar yr hyn y maent yn ei gael yn anodd. Dangosa hyn cefnogaeth glir yr ysgolion i helpu dysgwyr datblygu’n gorfforol. Bydd Macsen yn datblygu i fod yn unigolyn “iach, hyderus” wrth gymryd rhan mewn gweithgareddau corfforol (Donaldson, 2015, tud. 13). Pwysleisia Donaldson yr angen i bob plentyn wireddu a chyflawni'r pedwar Diben drwy ei addysg ysgol (Donaldson, 2015). Am fod gan Macsen dyspracsia , mae’n bwysig cydnabod y gall fod yn gwneud cynnydd cryf mewn perthynas â'u man cychwyn a'u hanghenion unigol (Estyn, 2019). Eglura Addysg Cymru (2020) bod hi’n hanfodol i addysgwyr edrych am dystiolaeth o gynnydd y dysgwyr a’u helpu i ganolbwyntio ar y camau nesaf (Addysg Cymru, 2020). Canolbwyntia ar sgiliau corfforol Macsen am ei fod yn sgil sydd ei hangen arno i'w helpu yn ei fywyd bob dydd (Estyn, 2019). Wrth arolygu cynnydd sgiliau corfforol Macsen, helpir iddo baratoi am y dyfodol (Estyn, 2019). 
I dracio cynnydd Macsen fydd angen i’w asesu wrth iddo wneud y gweithgareddau. I gefnogi cynnydd pob dysgwr, noda Cwricwlwm i Gymru tair prif rôl wrth asesu dysgwyr.
Uwcholeua Donaldson (2015) pwysigrwydd asesu i dracio cynnydd sy’n rhan naturiol o’r broses addysgu. Argymhella i athrawon trafod gyda’r dysgwyr ei cynnydd a’u targedau bob tymor (Llywodraeth Cynulliad Cymru, 2010). At hyn, i ddatblygu sgiliau dysgu effeithiol y dysgwyr a’u dealltwriaeth o’u prosesau dysgu eu hun rhaid sicrhau bod ganddynt gymorth (Llywodraeth Cynulliad Cymru, 2008). Yn ôl Llywodraeth Cynulliad Cymru (2008), gyda chymorth, gall plant ddatblygu sgiliau hunan dadansoddi, myfyrio ynghylch cynnydd a nodi cryfderau a gwendidau. Ymhellach, dywed Addysg Cymru (2020) bod asesu yn chwarae rhan bwysig i sicrhau bod pob disgybl yn cael ei chefnogi a’i herio. Rhanna Black a Wiliam (1988) strategaethau Asesu ar gyfer Dysgu i bedair elfen. Ychwanega rhain tuag at gefnogi Macsen i wella ei sgiliau yn raddol (Centre for Educational Research and Innovation, 2008). I dracio cynnydd dylai addysgwyr coladu, crynhoi, rhannu ac ysgrifennu adroddiad ar yr hyn mae pob dysgwr wedi’i ddysgu dros gyfnod o amser (Addysg Cymru, 2020). Cefnoga hyn ymhellach broses ddysgu a chynnydd Macsen (Addysg Cymru, 2020). Dadleua Valentine (2006), ni ddylai tracio cynnydd gynrychioli “running commentary” ar blant bob eiliad. (Valentine, 2006, tud. 38). Mynega Valentine (2006) gall dogfennu dilyniant plentyn fod yn ddefnyddiol i'r plant, athrawon a rhieni. Gwêl bod dogfennaeth dim ond yn ddefnyddiol os edrychir ar yn gyson, rhoi amser i'w fyfyrio a’u thrafod (Valentine, 2006). Rhanna dull ysgolion Te Whariki, bod eu canlyniadau dysgu ym mhob llinyn yn ddatganiadau eang sydd yn cwmpasu gwybodaeth, sgiliau a thueddiadau gwerthfawr y mae plant yn eu datblygu dros amser (Llywodraeth Seland Newydd, 2017). Caiff hyn ei ddylunio i gynllunio a gwerthuso’r cwricwlwm a chefnogi tracio cynnydd plant (Llywodraeth Seland Newydd, 2017). Dogfenna ysgolion Reggio Emilia mewn ffordd unigryw am eu bod yn llunio a dadansoddi yn ystod y broses ddysgu yn hytrach nag edrych arni ar ddiwedd tymor. (Valentine, 2006). O'r ymyrraeth Smart Moves, disgwylia i Macsen gwneud cynnydd mewn cydsyumdidau, sgiliau corfforol a sgiliau echddygol bras yn bennaf, a datblygu ei hyder mewn gwersi ymarfer corff. I ddisgyblion ag AAA, mae'n arbennig o bwysig barnu cynnydd a chyflawniad yn hytrach na chyrhaeddiad amrwd (Estyn, 2007). Bydd Macsen yn gwneud cynnydd ar raddfa a fydd yn unigryw iddo ef oherwydd ei anghenion, a rhaid ystyried ni fydd hyn yn gyd fynd a’r camau cynnydd nodwyd gan Gwricwlwm i Gymru (Addysg Cymru, 2020).

Ymhelaethir yn y rhan yma ar yr ymyrraeth Smart Moves ac eglurir sut byddaf yn ei weithredu a phwy fydd yn gyfrifol. 
Rhaglen gynhwysfawr sydd yn canolbwyntio ar sgiliau symud fel cydbwysedd, cydsymud a sgiliau pêl yw Smart Moves a gall defnyddio fel rhan o wers Addysg Gorfforol, ar sail grŵp bach neu un i un (Drew, 2012). Mewn ymateb i ddiwallu anghenion plant ag anawsterau cydgysylltu moduron, dyfeisia a chyhoedda Drew (2018) y rhaglen symud gynhwysol yma. Darpara Smart Moves gweithgareddau syml, strwythuredig, hawdd eu gweinyddu ar gyfer pobl anarbenigol, a chaiff ei ddefnyddio gan ysgolion ar draws y Deyrnas Unedig, Iwerddon a Seland Newydd (Drew, 2018). Cefnoga Addysg Cymru (2020) fy ymyrraeth gyda’r maes dysgu a phrofiad Iechyd a Lles wrth i'r rhaglen Smart Moves cynnwys dawns greadigol, gymnasteg a gemau corfforol (Drew, 2018). Cyniga Maes Dysgu a Phrofiad Iechyd a Lles cyfleoedd ar gyfer symud a dawns greadigol fel gweithgaredd corfforol sy’n ffordd dda o alluogi dysgwyr i ddatblygu symudiadau echddygol bras (Addysg Cymru, 2020). Yn broffil Macsen noda bod gan Macsen diddordeb mawr mewn dawnsio, ac felly buddia’n fawr o’r rhaglen wrth iddo allu datblygu sgiliau echddygol trwy ei diddordebau(Gweler Atodiad 1 am Broffil Macsen).  
Mae yna sawl elfen i'r rhaglen, yr un cyntaf yw’r ‘Movement Abilities Profile’ (MAP) (Drew, 2012). Offeryn hyblyg a gall defnyddio fel dangosydd cychwynnol o gymwyseddau llinell sylfaen plentyn yw MAP, sy’n tynnu sylw at yr unigolyn a fyddai’n elwa fwyaf o’r gweithgareddau'r rhaglen, ac yn mesur cyflawniad y plentyn ar ôl cwblhau’r gweithgareddau, er enghraifft dros gyfnod o dymor (Drew, 2006). Bydd Macsen yn buddio o’r llyfryn MAP trwy ddatblygu ei sgiliau corfforol, cydbwyso a cydsymudiadau. Yn fy marn i fydd Macsen yn buddio yn fawr o ymarfer y gweithgareddau, oherwydd fel y cyfeiriwyd eisoes, mae plant a dyspracsia yn arddangos oedi wrth gaffael sgiliau echddygol ac effeithio yn enwedig ar gydlynu symudiad y corff er enghraifft nam gyda chydbwysedd, cerdded a rhedeg (Gaymard et al, 2017). Wrth i Macsen ymarfer sefyll ar un coes (Gweler y gweithgaredd yn Atodiad 3) datblyga ef ei chydbwysedd yn ogystal â’u sgiliau ganolbwyntio. Eglura García-Liñeira, et al, (2020) bod cydbwysedd yn helpu datblygu’r system rheoli modur sy’n angenrheidiol ar gyfer gwella rhyngweithio cymdeithasol yn ogystal â sgiliau echddygol. Creda Henniger (2012) gall mireinio sgiliau echddygol manwl mewn chwarae helpu plant i lwyddo gyda thasgau megis ysgrifennu. Pwysleisia ysgolion TeWhāriki pwysigrwydd i blant profi gweithgareddau sy’n datblygu eu sgiliau echddygol bras a mân sy’n cynnig gwahanol raddau o her gorfforol a risg resymol (Llywodraeth Seland Newydd, 2017). Cefnoga hyn rhaglen Smart Moves am mai ffocws y rhaglen yw datblygu sgiliau echddygol wrth wneud gweithgareddau corfforol.
Yr ail elfen o’r rhaglen yw’r ‘Activity Bank’ sydd ag dros 100 o gemau hwyl a syniadau am weithgareddau sy’n seiliedig ar offer sydd i'w cael mewn ysgolion, fel bagiau ffa a chylchoedd (Drew, 2012). Cefnoga Sefydliad Dyspracsia (2021) bod defnyddio amrywiaeth o offer megis bagiau ffa, balŵns a pheli mawr yn helpu plentyn dyspracsia datblygu ei sgiliau echddygol. Gosoda Callander a Buttriss (2010) bod trefnu gemau a gweithgareddau sy’n gofyn am gydweithrediad a chymryd tro yn strategaeth dda i ategu unigolion AAA. Enghraifft un gweithgaredd grŵp a fydd o fudd Macsen yw ‘All Change’ (Gweler yn Atodiad 4 manylion y gweithgaredd). O’r gweithgaredd hwn bydd Macsen yn datblygu ei ymwybyddiaeth ofodol trwy orfod cadw pellter rhwng y disgyblion eraill gan wneud symudiad ochrgami (Drew, 2006). Noda Patrick (2015) gall diffyg ymwybyddiaeth ofodol cael effaith ar lawer o wahanol feysydd mewn bywyd gan gynnwys anawsterau defnyddio grisiau, dringo a mordwyo wrth deithio trwy le gorlawn. Gall anawsterau chanfyddiad gweledol arwain at anawsterau gydag ymwybyddiaeth ofodol sy’n gallu cyfrannu at anawsterau yn wersi ymarfer corff (Patrick, 2015). Pwysleisia Sefydliad Dyspracsia (2021) pwysigrwydd rhoi cyfarwyddiadau clir un wrth un, gan ganiatáu amser i'r plentyn drefnu ei gorff yn y safle cywir cyn symud ymlaen. Helpa hyn Macsen dod i'r arfer a chyfeiriadau a rheolau a ddatblygu sgiliau gwrando, threfnu a chynllunio Macsen sy’n nodweddion o anhawster iddo (Gweler Proffil Macsen yn Atodiad 1) (Sefydliad Dyspracsia 2021). Gall gwahaniaethu'r gweithgareddau o fewn y llyfryn, yn ôl gallu'r plentyn ganiatáu i'r Macsen ddatblygu sgiliau corfforol allweddol ar gyflymder eu hunain (Drew, 2012). Cred bydd y llyfryn yn defnyddiol iawn i ddatblygu sgiliau corfforol Macsen a’i hyder yn gwersi ymarfer corff.  
Rhanna’r rhaglen Smart Moves cwis sydd yn annog a chymell plant i gymryd rhan yn y rhaglen (Drew, 2018). Galluoga’r cwis i Macsen fynegi ei barn am y gweithgareddau mae ef yn credu ei bod yn dda’n gwneud, a’r rhai yr hoffai ef wella (Drew, 2018). Caiff llais y disgybl ei phwysleisio yn Cwricwlwm i Gymru (Addysg Cymru, 2020). Uchafbwyntia Dixon (2003) yn ei hastudiaeth, gall barn y plentyn fod yn wahanol iawn i farn y rhieni a’r athrawon sydd yn eu cefnogi. Rhan annatod ac arwyddocaol bolisi AAA'r Deyrnas Unedig, yw’r egwyddor bod gan blant hawliau i fynegi eu hunain, mynegi eu barn a chymryd rhan mewn penderfyniadau ynghylch eu haddysg (Edmonds, 2013). Yn ogystal â hyn, noda Comisiynydd Plant Cymru (2021) yn erthygl 12 bod gan bob plentyn ‘hawl i ddweud beth ddylai digwydd ac i rywun wrando’ arnynt. Yn debyg gosoda Cyngor Sir Gar (2019) dylai plant teimlo’n hyderus bod pobl am wrando arnynt yn ogystal â’u sylwadau’n cael eu gwerthfawrogi. Wrth i'r elfen yma o’r rhaglen cynnwys llais a barn Macsen yn ei dysgu a chynnydd dylid helpu i'w deimlo’n hyderus a theimlo  bod ei athrawon yn ei glywed. Yn ogystal â hyn cynhwysa'r rhaglen dyddiadur ‘Smart MoveRs’ a fydd yn annog Macsen i osod eu nodau ei hunain, gwerthuso ei  chynnydd ac ystyried rhai o’r rhesymau dros eu llwyddiant neu anhawster (Drew, 2018). 
Ystyria’r ymyrraeth yma lefel gallu a sgil gyfredol pob plentyn a rhoi cyfle iddynt fod yn heini yn ogystal ag ymarfer a mireinio eu sgiliau corfforol (Drew, 2018). I gefnogi hyn, noda Doherty (2011) bod angen i blant ifanc fod yn egnïol er mwyn ddatblygu a chael cyfleoedd i ddyfrhau, ymarfer a mireinio eu sgiliau corfforol. Gweithia Dyspracsia/DCD Iwerddon (2021) yn agos gyda Drew (2018) ac yn gweld bod y rhaglen Smart Moves yn fuddiol iawn i helpu datblygiad corfforol plentyn sydd â dyspracsia.  
Gweithreda'r ymyrraeth yma mewn sesiynau un yn un gyda chynorthwyydd dosbarth oherwydd gweithia Macsen yn well un yn un am ei fod yn cael trafferthion canolbwyntio pan ddaw i waith dosbarth (Gweler Atodiad 1 am Broffil Macsen). Yn ôl Wisker et al (2013) mae myfyrwyr yn gwerthfawrogi gweithio un i un gydag athrawon wrth gydnabod pwysigrwydd canolbwyntio ar eu dysgu fel unigolyn. Creda bydd gweithio un yn un yn codi hyder Macsen yn y dosbarth wrth i'r cynorthwyydd rhoi canmoliaeth ac anogaeth gadarnhaol i Macsen sydd yn ôl Lee (2001) yn rhan holl bwysig i blant ennill hunanhyder.
Yn ogystal â hyn bydd y rhaglen Smart Moves yn cael ei chynnwys yn wersi ymarfer corff Macsen gyda’r athro dosbarth. Bydd newid ffordd o ddysgu wrth ddefnyddio’r rhaglen Smart Moves yn wersi ymarfer corff yn cefnogi anghenion Macsen ac yn rhoi’r cyfle iddo, nid unig i ddatblygu’n gorfforol well, ond hefyd yn gymdeithasol wrth i'r rhaglen cynnwys gweithgareddau ar gyfer dosbarth cyfan. Cefnoga hyn gan Kampschroer et al (2000) gan gytuno bod hi’n bwysig i addysgwyr newid y ffordd o ddysgu i gwrdd ag anghenion unigolion, ond esbonia bod rhaid iddo fod mewn ffordd sydd yn anrhydeddu ac yn parchu’r disgybl. Ychwanega, gall athrawon cwrdd anghenion plant heb eu gwahanu oddi wrth eu cyfoedion (Kampschroer et al, 2000). Hefyd, cyflea hyn lle i wneud gwaith arloesol wrth i Athro Macsen cyfuno’r rhaglen Smart Moves sydd yn helpu anawsterau penodol Macsen wrth baratoi a gweithredu gwersi ymarfer corff (Farrell, 2006). Ni fydd yr ymyrraeth hon yn dod i ben ar unrhyw adeg benodol, gan fod hyn yn dibynnu ar gynnydd Macsen, ac ar deimladau’r athro os mae angen iddo barhau ag ef ai peidio. Cytuna Valentine (2006) a hyn, dywed dylai plant sydd yn dod yn rhan o brofiad dysgu gael cyfle i barhau ag ef cyhyd ag y mae ei angen arnynt.
Yn ogystal â hyn credaf ei fydd yn bwysig cynnwys rhieni Macsen yn rhan o’r ymyrraeth am ei fod yn holl bwysig cynnwys rhieni yn dysgu ei phlant. Dangosa astudiaeth ymchwil Whalley (2007) tystiolaeth gref bod cynnwys rhieni yn addysgu eu plant o fudd i'r plant a’u teuluoedd. Gall rhannu gweithgareddau sydd o fewn y rhaglen Smart Moves gyda’r rhieni fod o fudd i Macsen wrth iddo allu datblygu eu sgiliau cydsymud a’u sgiliau echddygol. Dywed bod cyfathrebu da rhwng rhieni ac athrawon yn rhoi sylfaen gadarn i gefnogi ymyrraeth gynnar (Yr Adran Plant, Addysg, Dysgu Gydol Oes a Sgiliau, 2016) Noda Epstein (2018) bod rhan fwyaf o rieni eisiau siarad, monitro ac annog, eu plant a bod yn rhan o’u haddysg. Rhydd astudiaeth bod cysylltiadau pwysig rhwng cyfranogiad rhieni ac fe gadarnhaodd bod gan ddisgyblion llwyddiannus gefnogaeth a chyfraniad academaidd cryf gan rieni (Epstein, 2018). Tra bod dadl Epstein (2018) yn gywir, rhaid nodi bod rhai yn honni bod cyfranogiad rhieni yn effeithio'n negyddol ar gyflawniad academaidd (McNeal, 2001). Noda eraill, nad oes gan cyfranogiad berthynas arwyddocaol â chyflawniad academaidd (McNeal, 2001).Yn ôl Rogers (1951) mae hunan-gysyniad yn dechrau datblygu yn ystod plentyndod ac mae arddulliau magu plant yn dylanwadu arnon’ bennaf. Ychwanega bod y rhieni hynny sy’n darparu cariad a pharch diamod yn fwy tebygol o feithrin plant â hunan-gysyniad iach (Rogers, 1951). 

Mae nodweddion corfforol a etifeddwyd yn cael eu cydbwyso gan gyfleoedd, anogaeth, cefnogaeth a'r adnoddau sydd ar gael (Doherty, 2011). Uwcholeua rhaglen Smart Moves y nodweddion uchod, sy’n gryfder mawr i helpu Macsen i ddatblygu eu sgiliau corfforol. I gefnogi'r ymyrraeth hon, dywed Portwood (2018) bod yr ymyriadau mwyaf effeithiol gyda phlant 6 oed a hŷn wedi cynnwys mynediad at raglenni ymarfer corff strwythuredig. Cryfder amlwg sydd gan yr ymyrraeth hon yw eu bod yn rhoi cyfle i Macsen magu hyder a rheolaeth dros ei gorff (Llywodraeth Seland Newydd, 2017). Galluoga Smart Moves i Macsen datblygu ac ymestyn ei sgiliau corfforol trwy gael mynediad i amrywiaeth o offer. Yn debyg, mae ysgolion Te Whāriki yn datblygu ac ymestyn sgiliau corfforol plant trwy gael mynediad i fannau agored a defnyddio offer mawr (Llywodraeth Seland Newydd, 2017). Fel y cyfeiriwyd yn gynt, mae’r rhaglen Smart Moves a nifer o weithgareddau cydbwyso, hopian a rholio a fydd o fudd i Macsen ddatblygu’n gorfforol (Drew, 2006). Yn yr un modd, cynhwysa dull Te Whāriki gweithgareddau megis dringo, cydbwyso, hopian, rolio a chyrsiau rhwystr (Llywodraeth Seland Newydd, 2017). Rhydd Llywodraeth Seland Newydd (2017) canlyniad dysgu o’r gweithgareddau yma, a gwêl bod plant yn symud yn fwy hyderus ac yn herio eu hunain yn gorfforol. Cefnoga hyn yr ymyrraeth Smart Moves yn gadarn am eu bod yn cynnwys gweithgareddau tebyg, a gall Macsen ddatblygu a dysgu i symud yn fwy hyderus. Yn deillio o hyn, gall Smart Moves helpu Macsen i gynnal ei hiechyd a’i lles emosiynol a chorfforol, cynnal ei thwf a’i datblygiad, a gwybod sut i'w diogelu ei hunain (Llywodraeth Cynulliad Cymru, 2008).
Er hyn, nid yw’r rhaglen Smart Moves yn cynnig hyfforddiant penodol i allu cyflawni’r rhaglen a gall weld fel cyfyngiad posib. Os nad yw’r athrawon na’r cynorthwywyr dosbarth yn teimlo'n gyfforddus yn addysgu’r rhaglen gall achosi problemau. Ni ellir gwadu eu bod hi’n holl bwysig ymarferwyr wybod sut i symud ymlaen, ymestyn ac asesu ansawdd y symudiadau a dangosir gan blant yn eu gofal, a heb hyfforddiant manwl, gall hyn fod yn her (Doherty, 2011). Fodd bynnag, mynna Estyn (2007), bod gan ysgolion prif ffrwd ystod eang o wybodaeth am gynnydd a chyflawniad disgyblion unigol ag AAA mewn perthynas â thargedau dysgu pwysig, megis gwella llythrennedd neu ymddygiad. Dadleua Drew (2018) bod y CD a’r llyfrau sy’n rhan o’r pecyn yn rhoi cyfarwyddiadau digon manwl i helpu eu gweithredu. Cyfyngiad arall gall codi yw diffyg diddordeb Macsen yn ymarfer corff a gall y rhaglen achosi iddo fynd yn rhwystredig gyda’i hun (Gweler Atodiad 1 am broffil Macsen). Noda Sefydliad Dyspracsia (2021) bod plant sydd ag dyspracsia yn gallu cynhyrfu yn haws. Anoga Sefydliad Dyspracsia (2021) i roi llawer o anogaeth ac adborth cadarnhaol i'r plentyn am ei fod yn hanfodol nad yw’n colli hunan-barch. Fodd bynnag, mae gan Macsen diddordeb mawr mewn dawns a chynhwysa'r rhaglen gweithgareddau dawns greadigol a gemau hwylus a fydd yn gallu helpu Macsen mwynau gwersi ymarfer corff. Anoga Chard a Katz (2000) dylai athrawon benderfynu cwrdd ag anghenion plentyn trwy ymateb i'w diddordebau wrth addysgu. Gall diffyg gwybodaeth a dealltwriaeth staff o ddyspracsia a datblygiad corfforol plant fod yn gyfyngiad tuag at weithredu’r ymyrraeth hwn. Amlyga Stordy a Nicholl (2000) bod gwybodaeth a dealltwriaeth athrawon o ddyspracsia yn isel iawn ac ar adegau ddim yn bodoli. Dywed Edmond (2013), er mwyn i blant sydd ag AAA ffynnu a mwynhau addysg, yn ogystal â chael gwell canlyniadau y tu hwnt i'r ysgol, mae'n hanfodol y dylai eu hathrawon ddatblygu mwy o wybodaeth a dealltwriaeth o'u profiadau byw. Pwysleisia hyn bod hi’n holl bwysig i athrawon dosbarth Macsen gwybod a deall anhwylder dyspracsia a gwybod sut i'w ategu ei anghenion. Heria Loose et al (1991) hyn gan adrodd bod athrawon yn ystyried bod plant ag anawsterau modur yn llawer llai cymwys na’u cyfoedion sydd a mwy o broblemau ymddygiad. Dadl debyg sydd gan Peters et al (2004), a dywed bod ddiffyg gwybodaeth a dealltwriaeth am anghenion plant yn codi materion yn ymwneud a gallu athrawon i ddarparu cefnogaeth i'r plant maen nhw’n eu haddysgu.


I grynhoi,  gwêl bod Macsen mynd i allu datblygu a dysgu’n gorfforol trwy’r ymyrraeth rhaglen Smart Moves. Daw i'r casgliad bod gan yr ymyrraeth llawer o gryfderau gan gynnwys eu hyblygrwydd i addasu a'i photensial cadarnhaol ar ddatblygiad plant. Y camau nesaf i'w hystyried ar gyfer Macsen fydd i edrych a’r sut i'w helpu dyblygu'n emosiynol a cymdeithasol, ac i gadw trac ar ei chynnydd o ddatblygu’n gorfforol o fewn y rhaglen Smart Moves. I’r staff y camau nesaf fydd i efallai cael hyfforddiant pellach wrth  ystyried iddyn nhw fynychu cwrs ar lein i gael fwy o wybodaeth am ofynion anghenion Macsen. Rhanna Edmonds (2013) bod llawer o heriau addysgol i'r rhai sy’n byw gyda dyspracsia. Galluoga’r hyfforddiant i’r athrawon cydnabod yr heriau yma a chefnogi Macsen ymhellach yn eu dysgu wrth ddysgu am strategaethau a thechnegau syml i ffitio mewn i arferion eu hystafell dosbarth (Dyspraxia UK, 2020). Creda Vygotsky et al (1978) bod plant yn dysgu ac yn datblygu’n well ochr yn ochr gyda phobl a oedd yn deall eu galluoedd ac anghenion. Dywed Edmonds (2013) bo hi’n hanfodol i athrawon clywed a gwrando ar brofiadau'r plentyn â dyspracsia. Rhydd Edmonds (2013) ymchwil a dangosodd bod 80% o blant a gafodd ddiagnosis o ddyspracsia yn 7 oed naill ai'n ddi-waith, â chofnod troseddol, yn ddefnyddwyr alcohol neu gyffuriau neu â phroblemau iechyd meddwl erbyn eu bod yn 22 oed. Oblegid hyn, mae yna pwyslais mawr ar angen i athrawon gwybod mwy am sut i addasu eu addysgu i gyrraedd anghenion eu disgyblion. I ychwanegu at hyn esbonia Malaguzzi (1993) bod hi’n werth cyson i blant wybod bod yr oedolyn yno i wrando a helpu. Gall cyflwyno’r ymyrraeth yma ar draws yr ysgol gyfan gan ddefnyddio'r canfyddiadau a chaiff o’r rhaglen ar gyfer dylunio rhaglenni gweithgaredd pellach a fydd yn fuddiol iawn (Drew, 2006). Er ei ffocws yw helpu plant sydd ag anawsterau corfforol ac echddygol bydd pob plentyn yn gallu buddio o’r gweithgareddau (Drew, 2006). 
Y camau nesaf fel darpar athro fydd i sicrhau fy mod yn addasu’r dysgu os oes angen i gwrdd ag anghenion unigolion yn ogystal â sicrhau fy mod yn defnyddio gweithgareddau ymarfer corff y bydd yn fuddiol i blant wrth ddatblygu’n gorfforol. Galluoga’r ymyrraeth yma i mi ystyried gwneud rhai o’r gweithgareddau sydd yn rhan o’r rhaglen yn ystod fy mhrofiad Addysgu Proffesiynol 2. Ymhellach byddaf yn sicrhau fy mod yn rhoi canmoliaeth ac anogaeth gadarnhaol i'r dysgwyr er mwyn gwella eu hunan hyder.  

Atodiad

Atodiad 1 - Proffil Macsen
[image: ]Dyma Macsen. Mae Macsen yn 7 oed ac mae’n ddisgybl yn flwyddyn 3. Mae gan Macsen anhwylder Dyspracsia sydd yn effeithio ar ei symudiadau a cydsymudiadau. Nid yw Macsen yn mwynhau gwaith ysgrifenedig, ac yn cael anawsterau copïo oddi ar y bwrdd. Mae Macsen yn gweld hi’n anodd canolbwyntio ar un peth am amser hir ac mae hyn yn gwneud iddo deimlo'n rhwystredig. Mae Macsen yn hoff iawn o ddarllen yn enwedig llyfrau ffuglen. Os mae lefelau sŵn y  dosbarth yn codi ormod nid yw Macsen yn gallu ymdopi ac y mae’n gofyn i Mr Evans, yr athro am ganiatâd i fynd i'r babell ymlacio sydd tu cefn yr ystafell dosbarth er mwyn cael amser tawel iddo’i hun. Mae Mr Evans yn poeni am ddiffyg cyfraniad a diddordeb Macsen yn y gwersi ymarfer corff am eu bod yn cael anawsterau cydbwyso a chydsymud ac yn aml yn daro i mewn i bethau, syrthio drosodd, a gollwng pethau. Er hynny mae Mr Evans wedi newid y dosbarth o gwmpas er mwyn ategu tuag at ei anghenion. Mae Macsen yn hoff iawn o chwarae rôl a gwersi creadigol megis drama. Mae Macsen yn gweithio a dysgu’n dda ar sail un yn un ac yn mwynhau cwmni ei hun. Mae Macsen yn hoff iawn o ddawnsio er weithiau yn camu drosodd. 
Datblygiad Corfforol  
· Sgiliau echddygol bras gwan - nid yw Macsen yn fedrus wrth ddefnyddio pensil, siswrn ac offer bach, problemau wrth wneud symudiadau maes chwarae, fel neidio, chwarae hopscotch, dal pêl, cicio pêl, hopian a sgipio. 
· Printio wrth ysgrifennu - defnyddio gafaelion pensil i helpu  
· Anawsterau gwisgo ei hun yn dilyn gwersi ymarfer corff  
Datblygiad Gwybyddol 
· Yn gallu datrys problemau mathemateg syml gan ddefnyddio gwrthrychau (fel cyfri gleiniau).
· Mae’n deall munudau, oriau, dyddiau, wythnosau, misoedd, tymhorau, ac weithiau blynyddoedd.  
· Cael hi’n anodd canolbwyntio am amser hir
Datblygiad Emosiynol
· Mynd yn rhwystredig yn hawdd.
· Problemau yn prosesu ei meddyliau.
Datblygiad Ieithyddol
· Meddu ar eirfa eang ar lafar ond yn cael anhawster canolbwyntio wrth ysgrifennu
Datblygiad Cymdeithasol
· Ymddwyn yn barchus tuag at oedolion a phlant eraill
· Mwynhau gweithio ar ei ben ei hun yn hytrach na gydag eraill


Atodiad 2 – Gweithgaredd ‘Balloon Tennis’

Atodiad 3 - Gweithgaredd Sefyll Ar Un Coes

Atodiad 4 - Gweithgaredd ‘All Change’
[image: ]

image7.jpg




image6.jpg
BALLOON TENNIS





imageb.jpg




imagea.jpg
Balance/Linking Actions
{Gymnasiic/Dance)

STAND O ONE LEG

Task:  sramp ow one ceg





